Document ID: 31995D0307

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουλίου 1995 για καθορισμό του υποδείγματος πιστοποιητικού υγείας των ζώων για εμπορία σπέρματος ιπποειδών (Κείμενο που παρουσιάζει ενδιαφέρον για τον ΕΟΧ) (95/307/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/ΕΟΚ του Συμβουλίου της 13ης Ιουλίου 1992 που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), και ιδίως το άρθρο 11 παράγραφος 2, όπως τροποποιήθηκε τελευταία από την απόφαση 95/176/ΕΚ της Επιτροπής (2),
Εκτιμώντας:
ότι οι όροι που διέπουν την εμπορία σπέρματος ιπποειδών ορίζονται στην οδηγία 92/65/ΕΟΚ του Συμβουλίου 7 ότι, ως εκ τούτου, το υπόδειγμα πιστοποιητικού υγείας των ζώων για εμπορία νωπού, εψυγμένου και κατεψυγμένου σπέρματος ιπποειδών πρέπει να καθορισθούν σύμφωνα με τις προϋποθέσεις της οδηγίας αυτής 7 ότι ορισμένες λοιμώδεις νόσοι των ιπποειδών μεταδίδονται δια του σπέρματος 7 ότι, ως εκ τούτου, απαιτούνται συγκεκριμένες υγειονομικές δοκιμασίες των ζώων για τον προσδιορισμό τέτοιων νόσων που πρέπει να διεξάγονται σύμφωνα με συγκεκριμένα προγράμματα δοκιμασιών στα οποία λαμβάνεται υπόψη η μετακίνηση των επιβητόρων δοτών πριν και κατά τη διάρκεια της περιόδου συλλογής του σπέρματος 7 ότι η απόφαση 95/176/ΕΚ που τροποποιεί τα παραρτήματα της οδηγίας 92/65/ΕΟΚ όσον αφορά το σπέρμα, τα ωάρια και τα έμβρυα ιπποειδών τίθενται σε ισχύ από 1ης Οκτωβρίου 1995 7 ότι, ως εκ τούτου, η κτηνιατρική πιστοποίηση για εμπορία σπέρματος ιπποειδών πρέπει να τεθεί σε ισχύ την ίδια ημερομηνία 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη διασφαλίζουν ότι μόνο σπέρμα ιπποειδών αποστέλλεται από την επικράτειά τους προς την επικράτεια ενός άλλου κράτους μέλους και ότι συνοδεύεται κατά τη μεταφορά από δεόντως συμπληρωμένο υγειονομικό πιστοποιητικό αντίστοιχο του υποδείγματος που αναφέρεται στο παράρτημα.
Άρθρο 2
Η παρούσα απόφαση εφαρμόζεται από 1ης Οκτωβρίου 1995.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 24 Ιουλίου 1995.

Labels: 0
3
6